Javaslat A TANÁCS HATÁROZATA az EU–EFTA egységes árutovábbítási vegyes bizottság, valamint az áruforgalom alakiságainak egyszerűsítésével foglalkozó EU–EFTA vegyes bizottság által hozandó, Macedónia Volt Jugoszláv Köztársaságnak a vonatkozó egyezményekhez való csatlakozásra történő felkéréséről szóló határozatok elfogadásával kapcsolatban az Európai Unió által képviselendő álláspontról /* COM/2015/0152 final - 2015/0077 (NLE) */





INDOKOLÁS 1. A JAVASLAT HÁTTERE 1.1. A javaslat okai és céljai 1987. május 20-án az Európai Közösség és az EFTA-országok megkötötték az egységes árutovábbítási eljárásról szóló egyezményt és az áruforgalom alakiságainak egyszerűsítéséről szóló egyezményt. Az Európai Bizottság Európai Parlamenthez és a Tanácshoz intézett 2001. évi közleménye a tagjelölt országoknak az egységes árutovábbítási eljárásról, illetőleg az áruforgalom alakiságainak egyszerűsítéséről szóló 1987. évi EK–EFTA egyezményekhez való csatlakozása előkészítésével összefüggésben követendő stratégiáról, az Európai Bizottság Európai Parlamenthez és a Tanácshoz intézett 2010. évi közleménye egyes szomszédos országoknak a két egyezményhez való csatlakozása előkészítésével összefüggésben követendő stratégiáról, valamint a Tanács 2011. április 14-i, a két közleményben elfogadott megközelítést jóváhagyó következtetései számos ország tekintetében támogatást irányoznak elő az egyezményekhez való csatlakozásukra irányuló erőfeszítésekhez. Közös uniós álláspont elfogadása a cél az EU–EFTA egységes árutovábbítási vegyes bizottság 1/2015 határozattervezetéről és az áruforgalom alakiságainak egyszerűsítésével foglalkozó EU–EFTA vegyes bizottság 1/2015 határozattervezetéről, hogy Macedónia Volt Jugoszláv Köztársaság felkérést kaphasson az egyezményekhez való csatlakozásra. 1.2. Háttér-információk Az egyezmények olyan intézkedéseket állapítanak meg, amelyek megkönnyítik az áruk mozgását az Európai Unió és az Izlandi Köztársaság, a Norvég Királyság, a Svájci Államszövetség, valamint a Török Köztársaság között. Macedónia Volt Jugoszláv Köztársaság hivatalosan kinyilvánította, hogy csatlakozni kíván az egyezményekhez, amint teljesítette a csatlakozás előfeltételeit képező jogi, strukturális és információtechnológiai követelményeket. Az egységes árutovábbítási eljárásról szóló egyezmény 15. cikke (3) bekezdése rendelkezéseinek, valamint az áruforgalom alakiságainak egyszerűsítéséről szóló egyezmény 11. cikke (3) bekezdése rendelkezéseinek megfelelően az EU–EFTA vegyes bizottságok határozat útján kérnek fel harmadik országokat a 3. cikk (1) bekezdésének c) pontja illetve az 1. cikk (2) bekezdése értelmében az egyezményekhez való csatlakozásra, a 15a. illetve a 11a. cikkben szereplő eljárás szerint. Az EU–EFTA vegyes bizottságok csak abban az esetben tesznek ilyen felkérést, ha az adott ország bizonyítja, hogy megfelel az egyezmények rendelkezéseinek alkalmazására vonatkozó részletes szabályoknak. Az EU–EFTA egységes árutovábbítási munkacsoport, valamint az áruforgalom alakiságainak egyszerűsítésével foglalkozó EU–EFTA munkacsoport megbízása alapján egy értékelő küldöttség, amely főként Macedónia Volt Jugoszláv Köztársaság nemzeti vámjogszabályainak kiigazítását, az eljárás kezeléséhez szükséges struktúrák létrehozását, valamint az egységes árutovábbítási eljárás alkalmazását lehetővé tévő új számítógépesített árutovábbítási rendszer (NCTS) bevezetését ellenőrizte, megállapította, hogy teljesülnek a felkérések feltételei. 1.3. Meglévő rendelkezések a javaslat által érintett területen A javaslat által érintett területre jelenleg nem vonatkoznak rendelkezések. 1.4. Összhang az Unió egyéb szakpolitikáival és célkitűzéseivel A javaslat megfelel az EU versenyképességet és gazdasági növekedést támogató stratégiájának. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI 2.1. Konzultáció az érdekelt felekkel A konzultáció módja, a legfontosabb célterületek és a válaszadók köre Macedónia Volt Jugoszláv Köztársaságnak az egyezményekhez való csatlakozásra történő felkérése érdekében jóváhagyást eredményező konzultáció zajlott a tagállamokkal a Vámkódexbizottságnak a vámjogi státusszal és az árutovábbítással foglalkozó szekciójában, valamint az egyezmény szerződő feleivel az EU–EFTA egységes árutovábbítási munkacsoportban és az áruforgalom alakiságainak egyszerűsítésével foglalkozó EU–EFTA munkacsoportban az EU–EFTA egységes árutovábbítási vegyes bizottság 1/2015 határozattervezetéről és az áruforgalom alakiságainak egyszerűsítésével foglalkozó EU-EFTA vegyes bizottság 1/2015 határozattervezetéről. Az észrevételek és felhasználásuk rövid ismertetése Kedvező vélemény Szakértői vélemények összegyűjtése és felhasználása Külső szakértők bevonására nem volt szükség. 2.2. Hatásvizsgálat Az egyezményekhez való csatlakozás Macedónia Volt Jugoszláv Köztársaságnak az Európai Unióhoz való csatlakozásával összefüggő előcsatlakozási stratégia részének tekinthető. Az egyezményekhez való csatlakozás az árutovábbítási terület szabályozásának az uniós vívmányokkal való összehangolását eredményezi. Az egységes árutovábbításnak a TIR-eljárás alternatívájaként történő Macedónia volt jugoszláv köztársasági bevezetése hozzájárul az árutovábbítás megkönnyítéséhez, a költségek csökkentéséhez és a kereskedelem esetleges növekedéséhez. 3. A JAVASLAT JOGI ELEMEI 3.1. A javaslat összefoglalása Az EU–EFTA vegyes bizottságok határozatot kívánnak hozni, és felkérést kívánnak tenni. Az EU–EFTA egységes árutovábbítási vegyes bizottság 1/2015 határozattervezetének célja, hogy felkérje Macedónia Volt Jugoszláv Köztársaságot az egységes árutovábbítási eljárásról szóló 1987. május 20-i egyezményhez. Az áruforgalom alakiságainak egyszerűsítésével foglalkozó EU–EFTA vegyes bizottság 1/2015 határozattervezetének célja, hogy felkérje Macedónia Volt Jugoszláv Köztársaságot az áruforgalom alakiságainak egyszerűsítéséről szóló 1987. május 20-i egyezményhez. E határozattervezeteket jóváhagyta a Vámkódexbizottságnak a vámjogi státusszal és az árutovábbítással foglalkozó szekciója, valamint az EU–EFTA egységes árutovábbítási munkacsoport és az áruforgalom alakiságainak egyszerűsítésével foglalkozó EU–EFTA munkacsoport. A Bizottságot felkérik, hogy írásbeli eljárással hagyja jóvá ezeket a határozattervezeteket, és közös álláspont kialakítása érdekében terjessze őket a Tanács elé, hogy az EU–EFTA vegyes bizottságok véglegesen elfogadhassák a határozatokat. 3.2. Jogalap Az egységes árutovábbítási eljárásról szóló 1987. május 20-i egyezmény 15a. cikke és az áruforgalom alakiságainak egyszerűsítéséről szóló 1987. május 20-i egyezmény 11a. cikke. 3.3. A szubszidiaritás elve A javaslat az Európai Unió kizárólagos hatáskörébe tartozik (közös kereskedelempolitika), és ezért a szubszidiaritás elve (az Európai Unió működéséről szóló szerződés 5. cikkének (3) bekezdése) tekintetében nem igényel további vizsgálatot. . 3.4. Az arányosság elve A javaslat megfelel az arányosság elvének a következők miatt: A javasolt intézkedés formája az egyetlen lehetséges intézkedési forma. A javasolt intézkedés formája nem jár semmilyen finanszírozási költséggel. 3.5. A jogi aktus típusának megválasztása Javasolt aktus: határozat. Nincs más megfelelő jogiaktus-típus. 4. KÖLTSÉGVETÉSI HATÁSOK A javaslat nincs hatással az uniós költségvetésre. 5. OPCIONÁLIS ELEMEKEgyszerűsítés A javaslat eredményeképpen egyszerűsödnek a hatóságokra és a magánszektorra vonatkozó igazgatási eljárások. A javaslat egységes árutovábbítási eljárást vezet be az egyezmény valamennyi szerződő fele tekintetében. Az egységes árutovábbítási eljárás lehetővé teszi egyszerűsítések engedélyezését a magánfelek számára. 2015/0077 (NLE) Javaslat A TANÁCS HATÁROZATA az EU–EFTA egységes árutovábbítási vegyes bizottság, valamint az áruforgalom alakiságainak egyszerűsítésével foglalkozó EU–EFTA vegyes bizottság által hozandó, Macedónia Volt Jugoszláv Köztársaságnak a vonatkozó egyezményekhez való csatlakozásra történő felkéréséről szóló határozatok elfogadásával kapcsolatban az Európai Unió által képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével, tekintettel az Európai Bizottság javaslatára, mivel: (1) Az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az egységes árutovábbítási eljárásról szóló egyezmény[1] (a továbbiakban: egységes árutovábbítási eljárásról szóló egyezmény) 15. cikkének (3) bekezdése felhatalmazza az egyezmény által felállított vegyes bizottságot arra, hogy a 15a. cikknek megfelelően határozat útján, a 3. cikk (1) bekezdésének c) pontjával összhangban az egyezményhez történő csatlakozásra vonatkozó felkéréseket fogadjon el harmadik országok tekintetében. (2) Az Európai Gazdasági Közösség és az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség közötti, az áruforgalom alakiságainak egyszerűsítéséről szóló egyezmény[2] (a továbbiakban: az áruforgalom alakiságainak egyszerűsítéséről szóló egyezmény) 11. cikkének (3) bekezdése felhatalmazza az egyezmény által felállított vegyes bizottságot arra, hogy a 11a. cikknek megfelelően határozat útján, az 1. cikk (2) bekezdésével összhangban az egyezményhez történő csatlakozásra vonatkozó felkéréseket fogadjon el harmadik országok tekintetében. (3) Meg kell határozni az említett vegyes bizottságokban Macedónia Volt Jugoszláv Köztársaságnak az említett egyezményekhez való csatlakozásra történő felkéréséről szóló határozatok elfogadásával kapcsolatban az Unió által képviselendő álláspontot. (4) Az Unió vegyes bizottságon belüli álláspontjának ezért a mellékelt határozattervezeteken kell alapulnia, ELFOGADTA EZT A HATÁROZATOT: 1. cikk Az Európai Unió által az EU–EFTA egységes árutovábbítási vegyes bizottságban képviselt, Macedónia Volt Jugoszláv Köztársaságnak az egységes árutovábbítási eljárásról szóló egyezményhez való csatlakozásra történő felkérésével kapcsolatos álláspontot az említett vegyes bizottságnak a jelen határozathoz mellékelt határozattervezetére kell alapozni. 2. cikk Az Európai Unió által az áruforgalom alakiságainak egyszerűsítésével foglalkozó EU–EFTA vegyes bizottságban képviselt, Macedónia Volt Jugoszláv Köztársaságnak az áruforgalom alakiságainak egyszerűsítéséről szóló egyezményhez való csatlakozásra történő felkérésével kapcsolatos álláspontot az említett vegyes bizottságnak a jelen határozathoz mellékelt határozattervezetére kell alapozni. 3. cikk Miután Macedónia Volt Jugoszláv Köztársaság teljesítette a csatlakozás technikai feltételeit, az Uniót az 1. illetve a 2. cikkben említett vegyes bizottságban képviselő személy javaslatot tesz Macedónia Volt Jugoszláv Köztársaságnak az egyezményekhez való csatlakozásra történő felkéréséről szóló határozatokra, valamint az e határozatokról a jelen határozat 1. és 2. cikkével összhangban történő szavazásra. 4. cikk Ez a határozat 2015. június 1-jén lép hatályba. Kelt Brüsszelben, -án/-én. a Tanács részéről az elnök [1] HL L 226., 1987.8.13., 2. o. [2] HL L 134., 1987.5.22., 2. o. 1. MELLÉKLET Csatolmány a következőhöz: Javaslat – A Tanács határozata az EU–EFTA egységes árutovábbítási vegyes bizottság, valamint az áruforgalom alakiságainak egyszerűsítésével foglalkozó EU–EFTA vegyes bizottság által hozandó, Macedónia Volt Jugoszláv Köztársaságnak a vonatkozó egyezményekhez való csatlakozásra történő felkéréséről szóló határozatok elfogadásával kapcsolatban az Európai Unió által képviselendő álláspontról Javaslat – Az EU–EFTA egységes árutovábbítási vegyes bizottság .../2015 határozata Macedónia Volt Jugoszláv Köztársaságnak az egységes árutovábbítási eljárásról szóló egyezményhez való csatlakozásra történő felkéréséről A VEGYES BIZOTTSÁG, tekintettel az egységes árutovábbítási eljárásról szóló 1987. május 20-i egyezményre[1] (a továbbiakban: egyezmény) és különösen annak 15. cikke (3) bekezdésének e) pontjára, mivel: (1) A Macedónia Volt Jugoszláv Köztársasággal folytatott kereskedelmet megkönnyítené az egységes árutovábbítási eljárás alkalmazása a Macedónia Volt Jugoszláv Köztársaság, valamint az Európai Unió, az Izlandi Köztársaság, a Norvég Királyság, a Svájci Államszövetség és a Török Köztársaság között szállított termékek vonatkozásában. (2) Az említett eljárás megvalósításának érdekében helyénvaló felkérni Macedónia Volt Jugoszláv Köztársaságot az egyezményhez való csatlakozásra, ELFOGADTA EZT A HATÁROZATOT: 1. cikk Az egyezmény 15a. cikkének megfelelően Macedónia Volt Jugoszláv Köztársaság felkérést kap, hogy 2015. június 1-jétől csatlakozzon az egyezményhez. 2. cikk Ez a határozat az elfogadásának napján lép hatályba. Kelt ...-ban/ben, 2015. ....-án/-én, a vegyes bizottság részéről az elnök 2. MELLÉKLET Tervezet Javaslat – Az áruforgalom alakiságainak egyszerűsítésével foglalkozó EU–EFTA vegyes bizottság .../2015 határozata Macedónia Volt Jugoszláv Köztársaságnak az áruforgalom alakiságainak egyszerűsítéséről szóló egyezményhez való csatlakozásra történő felkéréséről A VEGYES BIZOTTSÁG, tekintettel az áruforgalom alakiságainak egyszerűsítéséről szóló 1987. május 20-i egyezményre[2] (a továbbiakban: egyezmény) és különösen annak 11. cikke (3) bekezdésére, mivel: (1) A Macedónia Volt Jugoszláv Köztársasággal folytatott árukereskedelmet megkönnyítené az áruforgalom alakiságainak egyszerűsítése a Macedónia Volt Jugoszláv Köztársaság, valamint az Európai Unió, az Izlandi Köztársaság, a Norvég Királyság, a Svájci Államszövetség és a Török Köztársaság között szállított áruk vonatkozásában. (2) Az említett könnyítés megvalósításának érdekében helyénvaló felkérni Macedónia Volt Jugoszláv Köztársaságot az egyezményhez való csatlakozásra, ELFOGADTA EZT A HATÁROZATOT: 1. cikk Az egyezmény 11a. cikkének megfelelően Macedónia Volt Jugoszláv Köztársaság felkérést kap, hogy 2015. június 1-jétől csatlakozzon az egyezményhez. 2. cikk Ez a határozat az elfogadásának napján lép hatályba. Kelt ...-ban/ben, 2015. ....-án/-én, a vegyes bizottság részéről az elnök [1] HL L 226., 1987.8.13., 2. o. [2] HL L 134., 1987.5.22., 2. o.